पं॰ दीनदयाल उपाध्याय जंक्शन रेलवे स्टेशन

पण्डित दीनदयाल उपाध्याय जंक्शन रेलवे स्टेशन (पहले मुग़ल सराय जंक्शन) उत्तर प्रदेश का एक प्रमुख रेलवे स्टेशन है। पंडित दीन दयाल उपाध्‍याय 
स्टेशन वाराणसी से लगभग ४ मील की दूरी पर स्थित है। पंडित दीनदयाल उपाध्याय स्टेशन का निर्माण १८६२ में उस समय हुआ था, जब ईस्ट इंडिया कंपनी हावड़ा और दिल्ली को रेल मार्ग से जोड़ रही थी। यह पूर्वमध्य रेलवे, जिसका मुख्यालय हाजीपुर है, के सबसे व्यस्त एवं प्रमुख स्टेशनों में से गिना जाता है भारत रेलवे की बड़ी लाइन के लिये यह एक विशाल रेलवे स्टेशन है। पूर्व मध्य रेलवे बनने से पहले दीन दयाल उपाध्‍याय स्टेशन, पूर्व रेलवे का हिस्सा था। एशिया के सबसे बड़े रेलवे मार्शलिंग यार्ड और भारतीय रेलवे का 'क्लास-ए' जंक्शन, दीन दयाल में है। धर्मेंद्र विश्वकर्मा डिलिया

सन्दर्भ

पूर्व मध्य रेलवे मंडल
उत्तर प्रदेश में रेलवे स्टेशन
भारत के रेलवे जंक्शन